**Ministru kabineta noteikumu “Grozījumi Ministru kabineta 2010.gada 10.augusta noteikumos Nr.741 “Noteikumi par ostas valdes locekļu mēnešalgu un speciālo piemaksu” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Grozījumi Ministru kabineta 2010.gada 10.augusta noteikumos Nr.741 “Noteikumi par ostas valdes locekļu mēnešalgu un speciālo piemaksu” paredz mēnešalgas pārrēķinu lielo, vidējo un mazo ostu valdes priekšsēdētājiem, kā arī lielo un vidējo ostu valdes locekļiem. Mazo ostu valdes locekļiem mēnešalgas aprēķins paliek spēkā ar esošo regulējumu. Grozījumi izstrādāti saskaņā ar Valsts un pašvaldību institūciju amatpersonu un darbinieku atlīdzības likuma 4.panta 2.punktu un koeficienta sistēmu. Turpmāk mēnešalgas reizi gadā pēc ostas gada pārskata apstiprināšanas tiks pārrēķinātas.  Noteikumu grozījumi stājas spēkā 2019.gada 1.jūnijā. |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu grozījumi izstrādāti, ievērojot A.K. Kariņa valdības deklarācijā noteikto – piemērot Latvijas lielajām ostām OECD valsts kapitālsabiedrību pārvaldības principus, palielināt valsts ietekmi lēmumu pieņemšanā un nodrošināt efektīvāku resursu izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2010.gadā atbilstoši Valsts un pašvaldību institūciju amatpersonu un darbinieku atlīdzības likuma 13.pantam Ministru kabinets, pieņemot Ministru kabineta noteikumus, noteica ostu valdes locekļu mēnešalgu apmēru atbilstoši ostu iedalījumam. Atbilstošais ostu iedalījums noteikts saskaņā ar ostas bilances kopsummu un neto apgrozījumu, ņemot vērā pēdējo apstiprināto gada pārskatu.  Šobrīd, ņemot vērā ostu iedalījumu, ostas valdes priekšsēdētāja alga mazajās ostās ir 853.72 *euro*, vidējās ostās ir 2134.31 *euro* un lielajās ostās 3984.04 *euro,* savukārt lielo un vidējo ostu valdes locekļu mēnešalgu nosaka 95% apmērā no ostas valdes priekšsēdētāja mēnešalgas. Mazās ostas valdes priekšsēdētājam un valdes loceklim mēnešalgu nosaka, ja osta iepriekšējā kalendārā gadā ir sasniegusi kravu apgrozījumu, kas ir ne mazāks par 200 tūkstošiem tonnu. 2018.gadā četras mazās ostas no septiņām neatbilst iepriekš minētajam kritērijam un šajās ostās valdes priekšsēdētāji un valdes locekļi nesaņem atalgojumu.  Pamatojoties uz A.K. Kariņa valdības deklarācijas 82.punktu, kurā teikts, ka Latvijas lielo ostu darbībā piemēros OECD valsts kapitālsabiedrību pārvaldības principus, palielinās valsts ietekmi lēmumu pieņemšanā un nodrošinās efektīvāku resursu izmantošanu, kā arī paredz ostu pārvaldības modeļa izvērtēšanu un reformēšanu, kā prioritāro risinājumu paredzot to pārveidošanu par valsts kapitālsabiedrībām, tiek ierosināti grozījumi Ministru kabineta 2010.gada 10.augusta noteikumos “Noteikumi par ostas valdes locekļu mēnešalgu un speciālo piemaksu” (turpmāk – MK noteikumi Nr.741), pielāgojot ostu valdes priekšsēdētāja un valdes locekļu mēnešalgas apmēru Valsts un pašvaldību institūciju amatpersonu un darbinieku atlīdzības likuma 4.panta 2. punkta kārtībai, kas nosaka, ka paredzētajos gadījumos amatpersonām (darbiniekiem) mēnešalgu, noapaļojot līdz pilniem euro, nosaka, bāzes mēnešalgas apmēram piemērojot attiecīgu koeficientu. Bāzes mēnešalgas apmēru nosaka šādi:  1) saskaita Centrālās statistikas pārvaldes oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēra pieaugumu procentos pret iepriekšējo gadu ar aizpagājušā gada inflāciju procentos pret iepriekšējo gadu un attiecīgo summu dala ar divi;  2) indeksē kārtējā gada bāzes mēnešalgu ar skaitli, kas iegūts saskaņā ar šīs daļas 1. punktu. Izrietoši ostu valdes locekļu mēnešalgas tiktu aprēķinātas, izmantojot valstī transporta jomā strādājošo aizpagājušā gada mēneša vidējās darba samaksu, reizinot ar koeficientu.  Grozījumi paredz, ka reizi gadā pēc ostas gada pārskata apstiprināšanas, ņemot vērā ostu darbības jomas bāzes mēnešalgas apmēru, tiek pārrēķināta ostas valdes priekšsēdētāja mēnešalga, reizinot attiecīgās ostas koeficientu, kas norādīts noteikumu projekta pielikumā. 2019.gada ostu darbības jomas bāzes mēnešalgas apmērs ir Centrālās statistikas pārvaldes paziņojumā publicēto valstī transporta jomā strādājošo aizpagājušā gada (2017.gada) mēneša vidējās darba samaksas apmērs (918 euro). Mēnešalga tiks noapaļota pilnos *euro*.  Pielietojot regulējuma 5.punktā minēto formulu, 2019.gadā lielās ostas valdes priekšsēdētāja mēnešalgas aprēķins ir sekojošs – inflācija 2,9%, darba samaksas apmēra pieaugums transporta jomā 8,9%,   1. 2,9% + 8,9% = 11,8% 2. 11,8%2 = 5.9% 3. 918 + 5.9% = 972,16 euro 4. 972,163 =2917 euro (lielās ostas valdes priekšsēdētāja mēnešalga).   Mēnešalgas pārrēķins tiks veikts lielo un vidējo ostu valdes priekšsēdētājiem, kā arī mazo ostu valdes priekšsēdētājiem, ja osta iepriekšējā kalendāra gadā ir nodrošinājusi kravu apgrozījumu, ne mazāk par 200 tūkstošiem tonnu. Norādītais aprēķins paredz, ka lielo ostu valdes priekšsēdētāja alga 2019.gadā tiktu samazināta par 1067 euro, bet, ņemot vērā kopējo ekonomisko situāciju, transporta jomā strādājošo mēneša vidējai darba samaksai ir tendence pieaugt, tādejādi mēnešalgas samazinājums būs ar vien nelielāks. Balstoties uz tiesisko paļāvības principu, piedāvātie grozījumi joprojām paredz valdes locekļu mēnešalgas apmēru, kas ir teju 3 reizes lielāks nekā vidējā alga Latvijā pirms nodokļu nomaksas 2018. gadā, kas bija 1004 euro. Turklāt ostu valdes locekļi pēc savas vēlēšanās saskaņā ar Ministru kabineta 2004.gada 6.janvāra noteikumu Nr.7 “Ostas pārvaldes nolikums” 14.punktu var atteikties no darba pienākumiem ostas valdē, paziņojot par to rakstiski valdes priekšsēdētājam un institūcijai.  Lielo, vidējo un mazo ostu valdes locekļu mēnešalgu aprēķins netiek mainīts. Lielo un vidējo ostu valdes locekļu mēnešalga nosakāma 95% apmērā no ostu valdes priekšsēdētāju algas, mazo ostu valdes locekļi saņems mēnešalgu saskaņā ar esošo regulējumu.  Pielīdzinot ostu valdes priekšsēdētāja mēnešalgas apmēru Valsts un pašvaldību institūciju amatpersonu un darbinieku atlīdzības likuma 4.panta 2.punktā noteiktajai koeficientu sistēmai un pamatojoties uz 2017.gada Centrālās Statistikas pārvaldes datiem, 2019.gadā vidējo un lielo ostu valdes priekšsēdētāja alga samazinās, turpretī mazo ostu valdes priekšsēdētāja mēnešalga palielinās. Bet tā kā katru gadu Centrālā Statistikas pārvalde paziņojumā publicē valstī transporta jomā strādājošo gada mēneša vidējo darba algu, kurai šobrīd ir tendence pieaugt, nav iespējams viennozīmīgi noteikt, ka ostu valdes priekšsēdētāju un izrietoši arī ostu valdes locekļu mēnešalgas samazinās, tās varētu apzīmēt kā mainīgas.  Šobrīd ostas valdes priekšsēdētājs un valdes loceklis saņem ikmēneša speciālo piemaksu pie mēnešalgas, ja ostas kravas apgrozījums iepriekšējā kalendāra gadā pārsniedz ostas kravu apgrozījumu, kāds bija gadā pirms iepriekšējā kalendāra gada, kā arī ja ostas valdes priekšsēdētājs un valdes loceklis iepriekšējā kalendāra gadā ne mazāk kā sešus mēnešus ir veicis attiecīgi valdes priekšsēdētāja un valdes locekļa pienākumus.  Katru gadu speciālo piemaksu aprēķina attiecīgi no ostu valdes priekšsēdētāja vai valdes locekļa mēnešalgas, izmantojot formulu (), kur  P – speciālās piemaksas procentuālais apmērs;  KAn – ostas kravu apgrozījums (tūkst.tonnās) iepriekšējā kalendāra gadā;  KAn-1 – ostas kravu apgrozījums (tūkst.tonnās) gadā pirms iepriekšējā kalendāra gada.  Aprēķināto speciālo piemaksu ostu valdes priekšsēdētājam un valdes locekļiem maksā katru mēnesi, sākot no attiecīgā gada 1.aprīļa. Ja aprēķinātais speciālās piemaksas procentuālais apmērs pārsniedza 25% no ikmēneša ostu valdes priekšsēdētāja vai valdes locekļa atalgojuma, tad speciālo piemaksu noteica 25% apmērā.  Piedāvātie grozījumi paredz speciālo piemaksu lielās un vidējās ostas valdes priekšsēdētājam un valdes loceklim izmaksāt reizi gadā vienas mēnešalgas apmērā, ja ostas kravu apgrozījums iepriekšējā kalendāra gadā pārsniedz ostas kravu apgrozījumu, kāds bija gadā pirms iepriekšējā kalendāra gada, un ostas valdes priekšsēdētājs un valdes loceklis iepriekšējā kalendāra gadā ne mazāk kā sešus mēnešus ir veicis attiecīgi valdes priekšsēdētāja un valdes locekļa pienākumus. Lielo un vidējo ostu valdes priekšsēdētājs un valdes locekļi saņems speciālo piemaksu līdz 25% no mēnešalgas visu atlikušo 2019.gadu, jo speciālā piemaksa tiek aprēķināta, ņemot vērā 2018.gada ostu kravu apgrozījuma datus un to, vai ostas valdes loceklis ir pildījis sava amata pienākumus (speciālās piemaksas tiek izmaksātas no 2019.gada 1.aprīļa). Jaunais regulējums par vienreizēju speciālo piemaksu vienas mēnešalgas apmērā tiks piemērots no 2020.gada 1.janvāra. 2020.gadā ostu valdes locekļi saņems speciālo piemaksu viens mēnešalgas apmērā, ņemot vērā 2019.gada ostu kravu apgrozījuma datus un to, vai ostas valdes loceklis ir pildījis sava amata pienākumus. Saskaņā ar piedāvātajiem grozījumiem tiek mainīta speciālo piemaksu izmaksas kārtība lielo ostu valdes priekšsēdētājam un valdes locekļiem līdzīgi kārtībai, kāda ir noteikta mazajās ostās. Mazajās ostās speciālo piemaksu sistēma netiek mainīta, lai veicinātu mazo ostu darbību un uzlabotu to darbības rādītājus. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas ostu valdes locekļi. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nebūtiski palielina administratīvo slogu, tas paredz reizi gadā veikt lielo un vidējo ostu valdes priekšsēdētāju un valdes locekļu mēnešalgas pārrēķinu, kā arī mazo ostu valdes priekšsēdētāju mēnešalgu pārrēķinu reizi gadā, ja osta ir sasniegusi 200 tūkstošu tonnu kravu apgrozījumu. Līdz ar to sabiedrības grupām un institūcijām projekta tiesiskais regulējums būtiski nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstība izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2019.gada 26.februārī. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru. Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāra p.i. Dž.Innusa